ליו צשין

ליו צְשִין (בסינית מפושטת: 刘慈欣; בסינית מסורתית: 劉慈欣; נולד ב־23 ביוני 1963)<ref>[http://www.isfdb.org/cgi-bin/ea.cgi?208409 Summary Bibliography: Cixin Liu]</ref> הוא סופר מדע בדיוני סיני. הוא זוכה תשע פעמים בפרס הגלקסיה של סין וקיבל גם את פרס הוגו לשנת 2015 על הרומן בעיית שלושת הגופים וכן את פרס לוקוס על סוף המוות לשנת 2017. הוא גם היה מועמד לפרס נבולה.<ref>[http://www.gov.cn/english/2010-08/09/content_1674007.htm Awards for Chinese-language science fictions announced]</ref>

== חיים וקריירה ==
ליו צשין נולד ב-23 ביוני 1963 ביאנגקוואן, שאנשי. הוריו של ליו עבדו במכרה בשאנשי. בגלל האלימות של מהפכת התרבות הוא נשלח להתגורר בבית אבותיו במחוז לושאן, הנאן.<ref>Three Body Problem: Author's postscript to the American Edition</ref>

ליו סיים את לימודיו באוניברסיטת צפון סין לשימור מים וכוח חשמלי בשנת 1988. לאחר מכן עבד כמהנדס מחשבים בתחנת כוח במחוז שאנשי.<ref>[https://www.lrb.co.uk/v40/n03/nick-richardson/even-what-doesnt-happen-is-epic Even what doesn’t happen is epic]</ref>

== כתיבה ==
ליו מציין את הסופרים הבריטים ג'ורג' אורוול וארתור סי קלארק כהשפעות ספרותיות חשובות עליו.<ref></ref> הוא תויג כסופר הסיני בסגנון הסייברפאנק הראשון לאחר שפורסם הרומן שלו, סין 2185, בשנת 1989.<ref></ref>

יצירתו המפורסמת ביותר של ליו, בעיית שלושת הגופים, פורסמה בשנת 2007 (זהו הרומן הראשון בטרילוגיית "זכרו את עבר כדור הארץ"). תרגומו של הסופר האמריקאי קן ליו משנת 2014 (הוצאת טור ספרים) זכה בפרס הוגו לשנת 2015 לרומן הטוב ביותר.<ref></ref> ליו צ'שין הפך בכך לסופר הראשון מאסיה שזכה בפרס הרומן הטוב ביותר.<ref></ref> התרגום לגרמנית (שכלל חלקים מהטקסט המקורי שלא נכלל בתרגום לאנגלית) בוצע בשנת 2016.<ref></ref> קן ליו תרגם גם את הכרך השלישי של הסדרה "סוף המוות", בשנת 2016.<ref></ref> סוף המוות היה מועמד לפרס הוגו לשנת 2017 בתור הרומן הטוב ביותר וזכה בפרס לוקוס לשנת 2017 לרומן המדע הבדיוני הטוב ביותר.

=== עיבודים ===
עיבוד קולנועי לבעיית שלושת הגופים צולם, אך שחרורו נדחה ללא הגבלת זמן.<ref name="entgroup"></ref> במרץ 2018 הופצו שמועות כי אמזון מנהלת משא ומתן לקבלת זכויות בפרויקט.<ref></ref><ref name="rights"></ref> עם זאת, YooZoo Pictures פרסמה בתגובה הצהרה בה נאמר כי היא "הבעלים היחיד של הזכויות לעיבודים לסרטים וטלוויזיה." אף על פי שהוא "אמור היה לצאת לאקרנים במקור בשנת 2017," הפרויקט "נדחה ללא הגבלת זמן בגלל הדשדוש הפנימי של החברה ו"איכות גרועה" של הסרט." ביוני 2019 דווח כי החלה עבודה על עיבוד אנימציה<ref></ref> ובשנת 2020 הודיעה חברת אוקטובר מדיה על עיבוד נוסף שנמצא בפיתוח.<ref></ref>
בשנת 2024 עלתה לשידור סדרת הטלוויזיה "בעיית שלושת הגופים" בשירות הזרמת המדיה נטפליקס.

העיבוד הקולנועי לסיפור הקצר "האדמה הנודדת" יצא בסין ב-5 בפברואר 2019,<ref></ref> שהפך לסרט השני המכניס ביותר בסין תוך שבועיים.<ref></ref>

== חיים אישיים ==
ליו נשוי ויש לו בת.<ref></ref>

=== דעות פוליטיות ===
על פי ראיון וכתבת דיוקן של הניו יורקר ביוני 2019, ליו מתחמק מלדבר על פוליטיקה. באותו מאמר טען ליו כי דמוקרטיה אינה מתאימה לסין המודרנית, וחירות הפרט וחופש הממשל הם "לא מה שאנשים סינים דואגים לו", והוסיף "אם הייתם משחררים מעט את המדינה, ההשלכות יהיו מפחידות." הוא הביע תמיכה במדיניות הממשלה כמו מדיניות הילד האחד ומחנות החינוך מחדש בשינג'יאנג, ואמר ש"הממשלה מסייעת לכלכלה ומנסה להוציא אותם מעוני". המאמר דיווח כי ליו "נזהר מלחשוף את התשתית הגאופוליטית של עבודתו".

דבריו של ליו בראיון לניו יורקר נחקרו על ידי חמישה סנאטורים אמריקאים רפובליקנים במכתב לנטפליקס בספטמבר 2020. במכתב נשאל האם נטפליקס הייתה מודעת לדבריו של ליו ודורשת הצדקה להמשיך בעיבוד ליצירתו בעיית שלושת הגופים.<ref name="blac_Blac"></ref><ref name="holl_GOPS"></ref><ref name="theg_Netf"></ref><ref name="qz.c_Netf"></ref> נטפליקס הגיבה כי ליו אינו יוצר התוכנית, וכי הערותיו של ליו "אינן משקפות את דעותיהם של נטפליקס או של יוצרי התוכנית, והן אינן חלק מהעלילה או הנושאים של התוכנית".<ref name="vari_Netf"></ref>

== ספריו ==
=== רומנים ===
* סין 2185 (中国 2185) (1989)
* לבני השטן (魔鬼 积木) (2002)
* עידן סופרנובה (超 新星 纪元) (2003)
* כדור ברק (球状 闪电) (2004)
* טרילוגיית זכרו את עבר כדור הארץ (地球 往事):
** בעיית שלושת הגופים (三 体) (2006)
** היער האפל (黑暗 森林) (2008)
** סוף המוות (死神 永生) (2010)
* על נמלים ודינוזאורים (2010) שמה שונה ל"עבר הקרטיקון" (2021)

=== יצירות בדיוניות קצרות ===

== קישורים חיצוניים ==

* [http://www.sf-encyclopedia.com/entry/liu_cixin "ליו צשין"] (האנציקלופדיה של המדע הבדיוני ; מאת ג'ונתן קלמנטס)

== הערות שוליים ==

קטגוריה:סופרים ויוצרים זוכי פרס הוגו
קטגוריה:סינים שנולדו ב-1963